Σουβλάκια κοτόπουλου με έτοιμο πέστο και πικάντικη λαχανοσαλάτα
Μια δροσερή, διαφορετική και πανεύκολη συνταγή για να συνοδεύσετε τα σουβλάκια σας με ελάχιστα υλικά.
6 φιλέτα από μπούτι κοτόπουλου, κομμένα σε μπουκιές, 100 γρ. έτοιμο πέστο βασιλικού (από βάζο), ξυλάκια σουβλακιού, αλάτι και πιπέρι, 120 γρ. γιαούρτι στραγγιστό, 1 κουτ. σούπας μουστάρδα (κατά προτίμηση Dijon), 1 κουτ. σούπας λάδι, 3 φλιτζ. τσαγιού λάχανο ψιλοκομμένο και λίγα φύλλα σέλινου, χοντροκομμένα, 3 κουτ. σούπας έτοιμο πέστο επιπλέον
Για τα σουβλάκια κοτόπουλου με έτοιμο πέστο και πικάντικη λαχανοσαλάτα, βάζουμε σε ένα μπολ το κοτόπουλο και προσθέτουμε το έτοιμο πέστο.Ανακατεύουμε να «πιάσει» το πέστο καλά γύρω-γύρω, περνάμε τις μπουκιές στα ξυλάκια για σουβλάκι και αλατοπιπερώνουμε.Ψήνουμε τα σουβλάκια στο γκριλ για 4 - 5 λεπτά από κάθε πλευρά ή μέχρι να ψηθούν καλά, χωρίς όμως να καούν και να στεγνώσουν.Σε ένα μπολ ανακατεύουμε καλά το γιαούρτι με τη μουστάρδα, το λάδι, το λάχανο και το σέλινο.Σερβίρουμε τα σουβλάκια ζεστά, περιχύνουμε με το πέστο και συνοδεύουμε με τη λαχανοσαλάτα.
Γιαούρτι,Κοτόπουλο